CELEX: 32020R2206
Language: da
Date: 2020-12-22 00:00:00
Title: Kommissionens gennemførelsesforordning (EU) 2020/2206 af 22. december 2020 om ændring af bilag I til forordning (EF) nr. 119/2009 for så vidt angår oplysningerne om Det Forenede Kongerige på listen over tredjelande eller dele af tredjelande, som er godkendt med hensyn til indførsel i Unionen af sendinger af kød af vildtlevende dyr af hareordenen, af visse vildtlevende landpattedyr og af opdrættede kaniner (EØS-relevant tekst)

28.12.2020   
               
               
                  DA
               
               
                  Den Europæiske Unions Tidende
               
               
                  L 438/15
               
            
         KOMMISSIONENS GENNEMFØRELSESFORORDNING (EU) 2020/2206
         af 22. december 2020
         om ændring af bilag I til forordning (EF) nr. 119/2009 for så vidt angår oplysningerne om Det Forenede Kongerige på listen over tredjelande eller dele af tredjelande, som er godkendt med hensyn til indførsel i Unionen af sendinger af kød af vildtlevende dyr af hareordenen, af visse vildtlevende landpattedyr og af opdrættede kaniner
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, og nr. 1), første afsnit, og artikel 8, nr. 4), og artikel 9, stk. 4, indledningen og litra c), og
         ud fra følgende betragtninger:
         
                     (1)
                  
                  
                     I Kommissionens forordning (EF) nr. 119/2009 (2) er der fastsat dyre- og folkesundhedsmæssige betingelser og krav for udstedelse af certifikater for indførsel til Unionen af sendinger af kød af vildtlevende dyr af hareordenen, af visse vildtlevende landpattedyr og af opdrættede kaniner. Særlig indeholder del 1 i bilag I til forordning (EF) nr. 119/2009 lister over tredjelande og dele af tredjelande, hvorfra det er tilladt at indføre disse sendinger til Unionen.
                  
               
                     (2)
                  
                  
                     Det Forenede Kongerige har givet de nødvendige garantier, der kræves i forordning (EF) nr. 119/2009, for at Det Forenede Kongerige kan blive opført i del 1 i bilag I til nævnte forordning efter udløbet af den overgangsperiode, der er fastsat i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen), uden at det påvirker anvendelsen af EU-lovgivningen i forhold til Det Forenede Kongerige med hensyn til Nordirland, jf. artikel 5, stk. 4, i protokollen om Irland/Nordirland i udtrædelsesaftalen sammenholdt med protokollens bilag 2. Under hensyntagen til de garantier, som Det Forenede Kongerige har givet, bør dette tredjeland opføres i del 1 i bilag I til forordning (EF) nr. 119/2009.
                  
               
                     (3)
                  
                  
                     Bilag I til forordning (EF) nr. 119/2009 bør derfor ændres.
                  
               
                     (4)
                  
                  
                     Da den overgangsperiode, der er fastsat i udtrædelsesaftalen, udløber den 31. december 2020, bør denne forordning finde anvendelse fra den 1. januar 2021.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Del 1 i bilag I til forordning (EF) nr. 119/2009 ændres som angivet i bilaget til nærværende forordning.
         
         
            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EFT L 18 af 23.1.2003, s. 11.
         
            (2)  Kommissionens forordning (EF) nr. 119/2009 af 9. februar 2009 om en liste over tredjelande og dele af tredjelande med henblik på import til eller transit gennem Fællesskabet af kød af vildtlevende dyr af hareordenen, af visse vildtlevende landpattedyr og af opdrættede kaniner og om krav vedrørende udstedelse af veterinærcertifikater (EUT L 39 af 10.2.2009, s. 12).
      
      
         
            BILAG
            I del 1 i bilag I til forordning (EF) nr. 119/2009 foretages følgende ændringer:
            
                        1)
                     
                     
                        Efter oplysningerne om Rusland indsættes følgende oplysninger om Det Forenede Kongerige:
                        
                                    »Det Forenede Kongerige (*)
                                 
                                 
                                    GB
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM
                                 
                                 
                                    «.
                                 
                              
                  
                        2)
                     
                     
                        Følgende bemærkning til oplysningerne om Det Forenede Kongerige tilføjes i slutningen af listen over tredjelande og dele af tredjelande og supplerende garantier:
                        
                                    »(*)
                                 
                                 
                                    I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter i bilaget referencer til Det Forenede Kongerige ikke Nordirland.«